પ્રસિદ્ધ કોલમ્બિયન સિંગર શાકિરા નું આ ગીત આજની તારીખે માઈલસ્ટોન સમાન છે. આ ગીત એની લીરીક્સ, અને એના સંગીતને લીધે એટલું પ્રસિદ્ધ થયું હતું કે આજની તારીખે આ ગીત માઈલસ્ટોન બની રહ્યું છે. આ વર્લ્ડકપનું ઓફીશીયલ ગીત લીવ ઈટ અપ હોય કે ગયા વર્લ્ડકપનું વી આર ધ વન, લોકો બંને ગીત ને વાકા વાકા સાથે સરખાવીને નકારતા રહ્યા છે. ગયા વર્લ્ડકપ ના એક મહિના પહેલા બ્રાઝીલના લોકોએ એવી માંગણી પણ ઉઠાવી હતી કે વી આર ધ વન ને રીજેક્ટ કરી ફરીવાર શકીરા પાસે નવું ગીત તૈયાર કરો. ઇવન આ ગીત ની અસરો એટલી હતી કે આપણા એ આર રેહમાને પણ 2011 ની કોમનવેલ્થ માટે “વાકા વાકા કરતા સારું ગીત” તૈયાર કરવાની જાહેરાત કરી હતી, અને અંતે એણે એની કારકિર્દીનું સહુથી બકવાસ એવું “જીયો ઉઠો બઢો જીતો” નામનું ગીત તૈયાર કરી લોકોની ટીકા વહોરી હતી.